section_heading: Životopis
paragraph_text: Rođen je u obitelji imućnog trgovca Ante Polića podrijetlom s Hvara, koji je ugled stekao baveći se trgovinom u Rijeci. Pohađao je gimnaziju i kasnije građevinsku školu, ali nije stekao nikakvo zvanje.<ref> Nije završio nikakve škole te cijeli život proveo je na relaciji Rijeka - Zagreb. Nakon očevog bankrota obitelj se 1902. seli u Zagreb, gdje se Nikola okreće književnom radu i novinarstvu. Prve pjesme objavljuje po zagrebačkim časopisima, a 1914. je sedam njegovih pjesama uvršteno u antologijsku zbirku Hrvatska mlada lirika. Bio je i glazbeno obrazovan, tako da mu se poezija prvenstveno odlikuje melodioznošću i čistoćom izraza. Pisao je glazbene kritike za Riječki novi list, Sušački novi list i Primorske novine,<ref>Kultura na Kvarneru / Glazbena baština a u njegovim feljtonima o sušačkoj (Sušačka subota) i zagrebačkoj sredini (Zagrebačke šetnje) vidljiv je stilski utjecaj Antuna Gustava Matoša.<ref>Kultura na Kvarneru / Književna riječ Njegova najznačajnija pjesnička zbirka (Jučerašnji grad, 1936.) inspirirana je ponajviše doživljajima iz zagrebačkog okruženja pa tako u pjesmama najčešće obrađuje gornjogradske motive i oživljava stari Zagreb, a nerijetko se bavi i socijalnim temama (život gradske sirotinje i bijednika s gradske periferije). Bratu Janku posvetio je pjesmu Bijeg. Razasuti feljtoni, kritike i eseji objedinjeni su u knjižici Marginalia (1921.) Pred kraj života radio je kao knjižničar u Gradskoj knjižnici. Nikolina poznata braća bili su Janko, Milutin u umjetnosti te u gospodarstvu Vladimir, direktor Austro-hrvatskoga parobrodarskog društva i Dušan, direktor kina na Sušaku. Jedan od rijetkih od četrnaestero braće i sestara koji su doživjeli prirodnu smrt.Google Knjige Mladen Urem, Milan Zagorac: Janko Polić Kamov & njegovo i naše doba: priručnik za čitanje Kamova 100 godina poslije, str. 30. - 31., Izdavački centar Rijeka, 2010., ISBN 9536939649 (pristupljeno 20. siječnja 2019.)